**OBRAZLOŽENJE PRORAČUNA OPĆINE GRADAC ZA 2018. I PROJEKCIJE 2019. I 2020.GODINU**

Na osnovu članka 39.Zakona o proračunu(Narodne novine broj 87/08, 136/12 i 15/15 ) predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije za slijedeće dvije godine. Uz proračun za narednu godinu donosi se i Odluka o izvršavanju proračuna za tu godinu.

Proračun Općine Gradac za 2018.godinu i projekcije za 2019. I 2020. godinu izrađen je prema metodologiji propisanoj Zakonom o proračunu, Pravilnikom o proračunskim klasifikacijama (Narodne novine broj 26/10, 120/13) , Pravilnikom o proračunskom računovodstvu i računskom planu (Narodne novine broj 124/14, 115/15 i 87/16 ) te Uputama Ministarstva financija za izradu proračuna JLP(R)S za razdoblje 2018.-2020.

Zakonom o proračunu utvrđeno je da se proračun za 2018.godinu donosi na trećoj razini ekonomske klasifikacije, a projekcije 2019. i 2020.godina na drugoj razini ekonomske klasifikacije.

Proračun se sastoji od općeg i posebnog dijela te plana razvojnih programa.

Opći dio proračuna čine Račun prihoda i rashoda i Račun financiranja gdje su prihodi i rashodi iskazani po ekonomskoj klasifikaciji dok Posebni dio proračuna predstavlja rashode i izdatke po organizacijskoj, programskoj, funkcijskoj, ekonomskoj klasifikaciji te izvorima financiranja.

**U Proračunu Općine Gradac za razdoblje 2018-2020.godine uključeni su i vlastiti i namjenski prihodi i primici proračunskih korisnika (Dječji vrtić „Gradac“ i Općinska knjižnica „Hrvatska sloga“ Gradac) koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda.**

Proračunom Općine Gradac za 2018. godinu planiraju se prihodi i primici u ukupnom iznosu od 16.261.650,00kn a čine ih prihodi i primici Općine Gradac u iznosu od 16.087.650,00 kn, vlastiti prihodi Dječjeg vrtića u iznosu od 149.00,00 kn te vlastiti prihodi i pomoći Knjižnice u iznosu od 25.000,00 kn.

**PRIHODI I PRIMICI**

Planirani prihodi i primici Općine Gradac za 2018. godinu iznose 16.261.650,00 kn što predstavlja povećanje za 27,5 % u odnosu na Rebalans za 2017. godinu.

Najznačajniji izvor prihoda proračuna Općine Gradac su prihodi od poreza koji čine 44 % ukupnih prihoda. Planiraju se u iznosu od 7.145.000,00 kn a to su:

**-porez na dohodak**; planiran u iznosu od 2.795.000,00 kn, više za 525.000,00 kn nego u 2017.godini sukladno Prijedlogu zakona o financiranju JLP(R)S kojim se uvodi novi model fiskalnog izravnanja s ciljem preusmjeravanja sredstava iz bogatijih u siromašnije jedinice

**-porez na imovinu**; planirano je 4.000.000,00kn što je 25% od ukupnog proračuna a čine ga porez na kuće za odmor 1.000.000,00kn, porez na korištenje javnih površina 2.000.000,00kn i porez na promet nekretnina u iznosu od 1.000.000,00kn

**-porez na robe i usluge**; ukupno je planiran 350.000,00kn a to je porez na potrošnju alkoholnih i bezalkoholnih pića.

**Pomoći od subjekata unutar općeg proračuna** se planiraju u iznosu od 1.223.300,00 kn i to iz proračuna Splitsko-dalmatinske županije za sufinanciranje gradnje i održavanja komunalne infrastrukture 500.000,00kn i tekuće pomoći 13.300,00kn( sredstva za ogrjev), zatim pomoći iz Ministarstva kulture koje će dobiti Knjižnica za nabavu knjiga u iznosu od 20.000,00kn, pomoći od izvanproračunskih subjekata 200.000,00 kn i pomoći iz državnog proračuna temeljem prijenosa EU sredstava 200.000,00 kn, tekuće pomoći od HZZ-a 288.000,00 kn za sufinanciranje zapošljavanja u javnim radovima i tekuće pomoći iz državnog proračuna u iznosu od 2.000,00 kn za program predškolskog odgoja.

**Prihodi od imovine** se planiraju u iznosu od 1.473.400,00kn i u ukupnom proračunu učestvuju sa 9,1% a čine ih prihodi od koncesija, zakupa (poslovnih prostora i naplate parkinga), spomeničke rente, naknade za nezakonito izgrađene zgrade u prostor i zatezne kamate iz obveznih odnosa.

Prihodi od upravnih i administrativni pristojbi iznose 6.339.950,00kn, po redu su drugi značajan prihod općine Gradac sa učešćem od 39 % u ukupnim prihodima a čine ih:

-boravišna pristojba 1.000.000,00kn

-komunalni doprinos 2.855.350,00kn

-komunalna naknada 1.800.000,00kn

-grobna naknada 150.000,00kn

-naknade za dodjelu grobnica 28.000,00kn

-vlastiti prihodi Vrtića i Knjižnice 154.000,00kn

-vodni doprinos 200.000,00kn

-naknada od Hrvatskih voda 150.000,00kn

- ostale pristojbe 2.600,00kn

**Prihod od naplate kazni** 80.000,00 kn.

**RASHODI I IZDACI**

Rashodi i izdaci planirani su u ukupnom iznosu od 16.261.650,00 kn i uravnoteženi su ukupnim prihodima i primicima. U ovom obrazloženju razvrstani su prema programskoj klasifikaciju.

***RAZDJEL 001 JEDINSTVENI UPRAVNI ODJEL***

**GLAVA 01** Predstavnička i izvršna tijela

**Program 01 1001: Redovna djelatnost**

Ukupno planirana sredstva iznose 650.000,00 kn a odnose se na plaće i ostale naknade troškova dužnosnika, sudske pristojbe i troškove sudskih postupaka za uknjižbu vlasništva nerazvrstanih cesta i ostale imovine, za troškove obilježavanja dana općine i druge pučke fešte, reprezentaciju, zatim na usluge promidžbe i informiranja i održavanja web stranice, članarine, za financiranje političkih stranaka i pomoći udrugama građana prema odluci općinskog načelnika.

Opći cilj programa je osiguranje redovnog rada predstavničkog i izvršnog tijela i donošenje odluka iz njihove nadležnosti, kojima se osiguravaju lokalne potrebe mještana.

Pokazatelji uspješnosti: broj održanih sjednica, broj donesenih akata i odluka, broj vijesti objavljenih na web stranici i drugim medijima, promidžbenih aktivnosti.

Zakonska osnova: Zakon o lokalnoj i područnoj (regionalnoj) samoupravi ( NN br.33/01, 60/01, 129/05, 109/07, 125/08, 36/09, 150/11, 144/12, 19/13, I 137/15), Zakon o financiranju političkih aktivnosti i Izborne promidžbe ( NN BR.27/11, 61/11, 27/13, 02/14, 96/16, 70/17).

**GLAVA 02** **Jedinstveni upravni odjel**

**Program 02 1001 redovna djelatnost**

Ukupno planirana sredstva iznose 2.124.200,00 kn a odnose se na plaće zaposlenika u Jedinstvenom upravnom odjelu i druge rashode vezane za njihov rad –uredski materijal, poštanske i telefonske usluge, stručna literatura, potrošnja električne energije i vode, računalne usluge, usluge platnog prometa, zatim nabavu računala i računalnih program.

U okviru ovog programa planirane su i odvjetničke usluge i usluge izrade arhitektonskih i idejnih projekata te izrada geografskog informacijskog sustava za komunalnu naknadu( snimka svih kuća i ostalih objekata na području općine sa podacima o vlasništvu i dimenzijama objekata) te nabava opreme za video nadzor i ugradnja iste.

Održavanje zgrada i opreme odnosi se na manje zahvate na općinskoj zgradi i opravke opreme.

Opći cilj: priprema svih akata, provođenje donesenih odluka, objava akata, praćenje njihovog izvršavanja, poslovi nabave i ugovaranja radova i usluga, financijski i knjigovodstveni poslovi- odnosno poslovi izvršavanja proračuna.

Posebni cilj: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

Pokazatelji uspješnosti: pravodobnost usklađivanja općih akata sa zakonom, postignuta razina primjene zakona, redovno održavanje sjednica općinskog vijeća, pravodobna priprema materijala za sjednice, njihova objava , praćenje aktivnosti drugih korisnika koji se financiraju iz proračuna.

Zakonska osnova: Zakon o lokalnoj i područnoj (regionalnoj) samoupravi, Zakon o proračuna, Zakon o financiranju JLP(R)S, Zakon o službenicima i namještenicima u JLP(R)S ( NN br.86/0/ i 61/11) , Zakon o plaćama u lokalnoj i područnoj ( regionalnoj ) samoupravi (NN br.28/10), Odluka o ustrojstvu Jedinstvenog upravnog odjela općine Gradac ( Službeni glasnik 06/16), Odluka o koeficijentu za obračun plaća službenika i namještenika u Jedinstvenom upravnom odjelu (Službeni glasnik 06/16).

**Program 02 1002 Rad komunalnog pogona**

Ukupno planirana sredstva iznose 1.878.000,00 kn a odnose se na plaće komunalnih djelatnika i voditelja pogona zatim plaće radnika na javnim radovima prema programu HZZ-a , materijalne rashode vezane za njihov rad, nabava opreme, održavanja komunalne opreme i prijevoznih sredstava te rashode za hortikulturno uređenje .

Opći cilj: čišćenje i održavanje javnih površina na području Općine Gradac tokom cijele godine kako bi se osigurao kvalitetniji način življenja i učinio općinu ljepšom i urednijom.

Posebni cilj: redovno čišćenje ulica, parkova, plaža, groblja, zatim podrezivanje drvoreda i palmi kao i niskog raslinja, košenje trave i obavljanje manjih popravaka na javnim površinama, hortikulturno uređenje ,vođenje brige o kontejnerima i odlagalištima kućno otpada a sve u cilju povećanja stupnja standarda kvalitete održavanja javnih površina.

Pokazatelj uspješnosti: dobra čistoća i uređenost

Zakonska osnova: Zakon o lokalnoj i područnoj (regionalnoj samoupravi), Zakon o službenicima i namještenicima u JLP(R)S, Odluka o osnivanju vlastitog pogona za obavljanje komunalnih djelatnosti na području općine Gradac (Službeni glasnik br.08/16 ), Pravilnik o poslovanju vlastitog pogona općine Gradac (Službeni glasnik br. ), Zakon o komunalnom gospodarstvu (NN br.36/95, 70/97, 128/99, 57/00, 129/00, 9/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15)

**Program 02 1003 Održavanje i uređenje komunalne infrastrukture**

Ukupno planirana sredstva iznose 6.764.600,00,00 kn a obuhvaća:

* Održavanje javnih površina u iznosu od 1.870.000,00 kn koji se sastoji od rashoda tekućeg i investicijskog održavanja javnih površina, rashoda za odvoz otpada sa javnih površina i potrošnje vode na javnim površinama, zatim geodetsko-katastarskih usluga i najamnina
* Održavanje nerazvrstanih cesta u iznosu od 1.790.000,00 kn koji se sastoji od troškova investicijskog i tekućeg održavanja cesta, materijala za održavanje i geodetsko-katastarskih usluga
* Održavanje javne rasvjete u iznosu od 330.000,00 kn a čine ih rashodi za potrošnju električne energije za javnu rasvjetu i rashodi za održavanje javne rasvjete
* Održavanje kanalizacije u iznosu od 17.600,00 kn
* Održavanje i uređenje plaža u iznosu od 820.000,00 kn koji se sastoje od rashoda tekućeg i investicijskog uređenja plaža, rashoda za potrošnju vode na tuševima i rashoda za postavljanje plažnih ograda
* Održavanje i uređenje groblja u iznosu od 280.000,00 kn
* Održavanje građevinskih objekata u iznosu od 692.000,00kn
* Nabava komunalne opreme iznosi 550.000,00kn koja obuhvaća rashode za nabavu opreme i sitnog inventara (kante za otpad za domaćinstva)
* Nabava urbane opreme u iznosu od 265.000,00kn
* Deratizacija i dezinsekcija 150.000,00 kn

Detaljan pregled svih planiranih radova predstavljen je u Programu održavanja komunalne infrastrukture za 2018.godinu.

Opći cilj: poboljšanje komunalne infrastrukture tekućim i investicijskim održavanjem

Posebni cilj: izrada nogostupa, popravak nerazvrstanih cesta, asfaltiranje ulica, krpanje manjih oštećenja na cestama, uređenje trgova, parkova, izrada pasica, vidikovaca, uređenje ulaza u mjesta, održavanje groblja, uređenje plaža, nabava komunalne i urbane opreme i deratizacija i dezinsekcija.

Pokazatelj uspješnosti: duljina izrađenih nogostupa, duljina uređenih plaža, uređenih nerazvrstanih cesta i zelenih površina, trgova, vidikovaca, broj klupa, koševa za smeće, broj urađenih geodetskih elaborata, broj idejnih projekata.

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o koncesijama (NN br.143/12 )

**Program 02 1004 Izgradnja objekata komunalne infrastrukture**

Planirana sredstva iznose 1.940.000,00 kn a odnose se na gradnju cesta i šetnica lungo mare, izgradnju parking mjesta, LED javne rasvjete i stupovi za javnu rasvjetu, outdoor fitness-a, dječjih igrališta i izradu glavnih projekata za šetnice.

Program obuhvaća kapitalne projekte koji su navedeni u programu gradnje komunalne infrastrukture za 2018.godinu.

Opći cilj: unapređenje temeljnih vrijednosti Općine ulaganjem u izgradnju prometne i komunalne infrastrukture.

Posebni cilj: izgradnja komunalne infrastrukture kako bi se stvorili uvjeti za kvalitetniji život mještana i dalji razvoj turizma i gospodarstva.

Pokazatelji uspješnosti: dužina izgrađenih cesta, šetnica i ulica, javnih površina i parkova te broj rasvjetnih tijela.

Zakonska osnova: Zakon o komunalnom gospodarstvu, Zakon o cestama (NN br. 84/11, 22/13, 54/13, 148/13 i 92/14 ), Zakon o javnoj nabavi (NN br.90/11, 83/13, 143/13, 13/14 ).

**Program 021005 Prostorno planiranje**

Ukupno planirana sredstva iznose 350.000,00 kn a odnose se na Izmjene i dopune prostornog plana Općine Gradac i Izmjene i dopune urbanističkog plana Gradca i izradu Urbanističkog plana „Dijanica“.

Posebni cilj: Vođenje sustavne brige o planskoj izgradnji

Pokazatelj učinka: Planski osmišljen proces urbanizacije Općine

Zakonska osnova: Zakon prostornom uređenju ( NN 153/13, 65/17)

**Program 02 1007 Protupožarna zaštita i sigurnost**

Ukupno planirana sredstva iznose 670..000,00kn a odnose se na financiranje rada DVD Gradac u iznosu od 410.000,00kn i DVD Drvenik u iznosu od 260.000,00kn, vođenje poslova zaštite na radu i donacije gorskoj službi spašavanja.

Opći cilj: kvalitetno i efikasno funkcioniranje protupožarne zaštite sukladno zakonskim propisima i ostvarivanje sustava zaštite na radu i sigurnosti građana

Pokazatelji uspješnosti: opremljenost i spremnost vatrogasnih društava, uspostavljena razina sigurnost i zaštite na radu

Zakonska osnova: Zakon o vatrogastvu ( NN br. 106/99, 117/01, 96/03, 174/04, 38/09, 80/10), Zakon o zaštiti i spašavanju, Zakon o zaštiti na radu (NN br.71/14, 118/14, 154/14 )

**Program 02 1008 Školstvo i obrazovanje**

Planirana sredstva iznose 401.200,00kn a odnose se na sufinanciranje prijevoza učenika u srednje škole, sufinanciranje prijevoza studenata, stipendije studentima i donaciju osnovnoj školi Gradac za nabavu knjiga i bilježnica u iznosu od 70.000,00kn i tableta u iznosu od 12.000,00kn.

Opći cilj: povećanje razine obrazovanja

Posebni cilj: sufinanciranje prijevoza učenika, dodjela stipendija studentima ( studentima sa boljim prosjekom ocjena jedan uvjet za dobivanje stipendije i studentima slabijeg imovinskog stanja drugi uvjet za dobivanje stipendije), bolji uvjeti rada u osnovnoj školi

Pokazatelji uspješnosti: broj studenata koji primaju stipendije (27 studenta ), broj djece kojim se sufinancira prijevoz i nabavljena oprema u osnovnoj školi

Zakonska osnova: Zakon o lokalnoj i područnoj (regionalnoj) samoupravi, Odluka o dodjeli stipendija studentima slabijeg imovinskog stanja, Odluka o dodjeli stipendija studentima sa boljim prosjekom ocjena

**Program 00 1009 Poticanje rada kulturnih udruga**

Planirana sredstva iznose 85.000,00 kn a odnose se na donacije kulturnim udrugama na području općine Gradac. Predviđena sredstva rasporedit će se temeljem natječaja sukladno Uredbi o kriterijima, mjerilima i postupcima financiranja i ugovaranja programa od interesa za opće dobro koje provode udruge( NN br.26/15) .

Očekivani termin raspisivanja javnog poziva/natječaja je siječanj 2018.godine nakon usvajanja Proračuna za 2018.godinu.

Opći cilj: poticanje rada kulturnih udruga

Posebni cilj: donacije ženskoj klapi Viole, ženskom pjevačkom zboru Gradac, muškoj klapi Kačić, Uresnom društvu Gradac, maškarskoj udruzi Krnjeval i drugim udrugama koje promiču kulturne vrijednosti i promidžbu Općine Gradac

Pokazatelji uspješnosti: broj održanih kulturnih manifestacija, broj članova udruga i broj zadovoljnih građana kulturnim manifestacijama

Zakonska osnova: Zakon o financiranju javnih potreba u kulturi (NN br.47/90, 27/93, 38/09) Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

**Program 02 1010 Očuvanje kulturne baštine**

Planirana sredstva iznose 65.000,00 kn a odnose se na sufinanciranje izdavanja knjige Bitka kod Gradca i za financiranje arheoloških iskapanja

Opći cilj: očuvanje kulturne baštine

Posebni cilj: izdavanje knjige Bitka kod Gradca, promicanje i zaštita kulturne baštine

**Program 02 1011 Sport i rekreacija**

Planirana sredstva iznose 145.000,00 kn a odnose se na donacije sportskim udrugama. Predviđena sredstva rasporedit će se temeljem natječaja sukladno odredbama Uredbe o kriterijima, mjerilima i postupcima financiranja i ugovaranja programa od interesa za opće dobro koje provode udruge ( NN br.26/15 )

Opći cilj: poticanje amaterskog sporta i sportskih manifestacija

Posebni cilj: program obuhvaća tekuće donacije sportskim udrugama na području općine.

Pokazatelji uspješnosti: broj sportskih udruga, broj građana koji su uključeni u rad tih udruga, broj realiziranih programa i održanih sportskih natjecanja

Zakonska osnova: Zakon o športu ( NN br.71/06, 150/08, 124/10, 124/11, 86/12, 94/13, 85/15, 19/16 ) Uredba o kriterijima ,mjerilima i postupcima financiranja i ugovaranja programa od interesa za opće dobro koji provode udruge (NN br.26/15)

**Program 02 1012 Rad vjerskih zajednica**

Planirana sredstva iznose 30.000,00 kn i to svakoj župi na području općine Gradac po 6.000,00 kn

Zakonska osnova: Zakon o lokalnoj i područnoj (regionalnoj) samoupravi

**Program 02 1013 Program socijalne skrbi**

Planirana sredstva iznose 174.000,00 kn a odnose se pomoć socijalno ugroženim obiteljima i pojedincima na osnovu pojedinačnih zahtjeva, pomoć za ogrjev, poklon paketi za Božićne blagdane, sufinanciranje prijevoza za djecu koja idu u srednje škole za koje nemamo sklopljen ugovor sa prijevoznikom, naknada za novorođenčad, donacija DDK i crvenom križu i udruzi roditelja poginulih hrvatskih branitelja

Opći cilj: pomoć socijalno ugroženim kategorijama stanovništva

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke

Zakonska osnova: Zakon o socijalnoj skrbi (NN br.157/13, 152/14, 99/15, 52/16, 16/17), Zakon o Hrvatskom crvenom križu (NN br.71/10)

**GLAVA 03 PREDŠKOLSKE USTANOVE**

**Program 03 1001 Predškolski odgoj**

Dječji vrtić Gradac je proračunski korisnik Općine Gradac. Ima dva odjeljenja i to u Gradcu i Drveniku i pet zaposlenika. Planirana sredstva za rad vrtića iznose 738.650,00 kn a odnose se na plaće zaposlenih, rashode za materijal za potrebe redovnog poslovanja i hrane za djecu te rashoda za usluge i nabavu potrebne opreme. U 2018. godini planira se adaptacija prostora Dječjeg vrtića u iznosu od 60.000,00 kn.

Opći cilj: financiranje predškolskog odgoja

Pokazatelji uspješnosti: broj djece i broj odgojnih skupina, broj aktivnosti koje se provode u okviru redovne djelatnosti, broj zadovoljnih roditelja načinom na koji se vodi briga o naobrazbi, ishrani tjelesnim i drugim aktivnostima djeca

Zakonska osnova: Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju

**GLAVA 04 KNJIŽNICA**

**Program 04 1001 Knjižnica Hrvatska sloga Gradac**

Općinska knjižnica je proračunski korisnik Općine Gradac. Planirana sredstva za rad u 2018.godini iznose 242.000,00 kn i to za plaće za dva djelatnika, materijalne rashode i nabavu knjižne građe( izvori financiranja Ministarstvo kulture i Općina Gradac u omjeru 50:50 ).

Opći cilj: Stvaranje i jačanje čitalačkih navika građana i podizanje razine kulturnog života

Posebni cilj: povećanje knjižnog fonda, povećanje broja korisnika i korištenje prostora knjižnice i za druge kulturne događaje srodne knjižničnoj djelatnosti

Pokazatelji uspješnosti: broj nabavljenih knjiga, broj članova knjižnice, broj posjetitelja, broj kulturnih događanja

Zakonska osnova: Zakon o lokalnoj i područnoj (regionalnoj) samoupravi, Zakon o knjižnicama (NN br. 105/97, 05/98, 104/00 i 69/09.

KLASA:022-05/17-01/05

URBROJ: 2147-04/17-01

Gradac, 19.prosinac 2017.godine

**PREDSJEDNICA OPĆINSKOG VIJEĆA**

Monika Stipić